Die bietjie wat ek met die ope teïsme te doene gekry het, het my onder die indruk gebring dat dit 'n teelaarde word vir argumentasies or wat God sou weet en nie weet nie. Dit is vrugteloos, oneerbiedig teenoor God en 'n verontagsaming van die insigteen formuleringe van die kerk in die verlede soos bv uitgedruk in die Dortse Leerreëls.
Jammer Ds Thom en andere soos u, wat die sprinkaan dissekteer totdat jy net met die onderdele sit, maar ook met 'n dooie sprinkaan.
Dis menslike beperkte denke en "wyshede" wat ek glad nie vertrou nie, oor hoe God is en nie is nie. Intussen vertrou ek liewer Sy Woord en sterf getroos dat ek in Sy veilige hande is vir ewig.
Ons sien mekaar anderkant, oorweldig deur die werklikhede van God se wese en bestaansfere, soos uit Sy Woord, maar ook nie openbaar in Sy Woord nie.